
גיל הראבן:
סופרת. כלת פרס ספיר ופרס ראש הממשלה. 
פרסמה ששה-עשר ספרים, ביניהם רומנים, קבצים של סיפורים קצרים, שני ספרי ילדים וספר תיעודי אחד.
רומן מפרי עטה, "שאהבה נפשי", יצא לאור בארה"ב , ובשנת 2010 זכה בפרס הספר הזר הטוב ביותר, מטעם ארגון שלושה אחוזים. בשנת 2012 יצא לאור תרגום של הספר לאיטלקית.
רומן אחר, "השקרים האחרונים של הגוף", תורגם גם הוא ויצא לאור בארה"ב. 
סיפורים קצרים שלה התפרסמו באנגלית, ברוסית, בצ'כית, בספרדית, באיטלקית ובסינית. 
סיפורה "האיטיים" התפרסם בשבועון ניו-יורקר.
כתבה טורים ב"חדשות", ב"מעריב" וב"ג'רוזלם ריפורט", ופרסמה מסות וביקורות ספרים בעיתונים ובכתבי עת שונים בארץ ובחו"ל.
לימדה כסופרת אורחת באוניברסיטת אילינוי ובמכללות באמהרסט. 
מנחה סדנאות כתיבה ומרצה בנושאי חברה ותרבות.
חברה באקדמיה ללשון העברית.

